ai4bharat/Pralekha huggingface dataset:
|
புவி அறிவியல் அமைச்சகம்
|
கஜா புயல் அடுத்த 12 மணி நேரத்தில் மேலும் தீவிரமடைந்து கடும் புயலாக மாறக் கூடும்
வங்கக்கடலின் தென்மேற்கு மற்றும் தென்கிழக்கு, மேற்கு மத்திய பகுதியில் உருவாகியுள்ள கஜா புயல் மேற்கு - தென் மேற்கு திசையில் நகர்ந்து இன்று  காலை 11.30 மணிக்கு சென்னைக்கு கிழக்கே 490 கிலோ மீட்டர் தூரத்திலும், நாகப்பட்டினத்திற்கு கிழக்கு, வடகிழக்கே 580 கிலோ மீட்டர் தூரத்திலும் மையம் கொண்டிருந்தது. இது மேற்கு, தென்மேற்கு திசையில் நகரக் கூடும். அடுத்த 12 மணி நேரத்தில் இது மேலும் தீவிரமடைந்து கடும் புயலாக மாறக் கூடும். பின்னர் மேற்கு, தென் மேற்கு திசையில் நகரும் போது படிப்படியாக வலுவிழந்து நவம்பர் 15 அன்று மாலை தமிழ்நாட்டின் கடற்கரைப் பகுதியில் பாம்பனுக்கும், கடலூருக்கும் இடையே கரையைக் கடக்கக் கூடும். புயல் காற்றின் வேகம் மணிக்கு 80 கிலோ மீட்டர் முதல் 100 கிலோ மீட்டர் வரை இருக்கும்.
பலத்த மழை பற்றிய எச்சரிக்கை
இந்தப் புயல் காரணமாக நவம்பர் 15 அன்று தமிழ்நாட்டிலும், புதுச்சேரியிலும் ஒரு சில இடங்களில் பலத்த, மிக பலத்த மழை பெய்யக் கூடும். கடலூர், நாகப்பட்டினம், திருவாரூர், தஞ்சாவூர், புதுக்கோட்டை, தூத்துக்குடி, ராமநாதபுரம் மாவட்டங்களில் பரவலாக மழை பெய்யக் கூடும்.
தமிழ்நாட்டின் உட்புறப் பகுதிகளில் நவம்பர் 16 அன்று பெரும்பாலான இடங்களில் பலத்த மழை பெய்யக் கூடும். ஒரு சில இடங்களில் மிக பலத்த மழை பெய்யக் கூடும்.
தமிழ்நாட்டில் நாகப்பட்டினம், தஞ்சாவூர், புதுக்கோட்டை, ராமநாதபுரம் மாவட்டங்களிலும் புதுச்சேரியில் காரைக்கால் மாவட்டத்திலும் கடலில் ஒரு மீட்டர் உயரத்திற்கு அலைகள் எழும்பக் கூடும்.
தமிழ்நாடு, புதுச்சேரி, தெற்கு ஆந்திரப்பிரதேசத்திற்கு அப்பால் உள்ள கடல் பகுதியில் நவம்பர் 15 வரை மீனவர்கள் மீன் பிடிக்க செல்ல வேண்டாம் என்றும், தற்போது ஆழ்கடல் பகுதிக்கு சென்றுள்ள மீனவர்கள் கரைக்கு திரும்ப வேண்டும் என்றும் அறிவுறுத்தப்பட்டுள்ளனர்.
தகவல் மற்றும் ஒலிபரப்பு அமைச்சகம்
51வது இந்திய சர்வதேச திரைப்பட விழாவின் ஆன்லைன் நிகழ்ச்சிகள் அறிவிப்பு
51வது இந்திய சர்வதேச திரைப்பட விழா  கோவாவில் 2021 ஜனவரி 16ம் தேதி முதல் 24ம் தேதி வரை நடைபெறவுள்ளது. இதில் ஆன்லைன் மூலம் நடைபெறும் நிகழ்ச்சிகளை ஐஎப்எப்ஐ அறிவித்துள்ளது.
கொவிட் தொற்றை முன்னிட்டு இந்திய சர்வதேச திரைப்பட விழா, முதல் முறையாக நேரடி மற்றும் மெய்நிகர் முறையில் நடைபெறவுள்ளது. இந்தாண்டு சில நிகழ்ச்சிகள் ஆன்லைன் மூலமாக நடத்தப்படும்.
முக்கிய அம்சங்கள்:
பின்னோக்கிய திரைப்படங்கள் :
1. பெட்ரோ அல்மோதோவர்
லைப் ஃபிளஸ் / பேட் எஜூகேஷன் / வால்வர்
2. ரூபன் ஆஸ்ட்லண்ட்
தி ஸ்குவேர் / போர்ஸ் மஜோரே
உரை நிகழ்ச்சிகள்
திரு. சேகர் கபூர், திரு. பிரியதர்ஷன், திரு. பெர்ரி லாங், திரு. சுபாஷ் காய், தன்வீர் மொக்கம்மெல்
கலந்துரையாடல் நிகழ்ச்சிகள்
திரு. ரிக்கி கெஜ், திரு. ராகுல் ரவைல், திரு. மதுர் பண்டர்கர், திரு. பப்லோ சீசர், திரு. அபுபக்கர் ஷாக்கி, திரு. பிரசூன் ஜோஷி, திரு. ஜான் மேத்யூ மாதன், திருமிகு. அஞ்சலி மேனன், திரு. ஆதித்ய தர், திரு. பிரசன்ன விதானகே, திரு ஹரிஹரன், திரு. விக்ரம் கோஷ், திருமிகு அனுபமா சோப்ரா, திரு. சுனில் தோஷி, திரு. டொமினிக் சங்மா, திரு. சுனித் டாண்டன்
ஆன்லைன் தளத்தில் சில உலக சினிமாக்கள்
தொடக்க மற்றும் நிறைவு நிகழ்ச்சிகள் நேரடி ஒலிபரப்பு
கேள்வி மற்றும் பதில் நிகழ்ச்சிகள்
திரைப்பட பாராட்டு நிகழ்ச்சிகள்
இந்திய திரைப்படம் மற்றும் தொலைக்காட்சி மையம் பற்றி பேராசிரியர் மஜார் கம்ரான், பேராசிரியர் மது அப்சரா, பேராசிரியர் பங்கஜ்
மிட் பெஸ்ட் திரைப்படம் - வோல்ட் ப்ரீமியர்
மெஹ்ருனிசா
ஐஎப்எப்ஐ இணையதளம்: https://iffigoa.org/
ஐஎப்எப்ஐ சமூக ஊடகங்கள்:
● இன்ஸ்டாகிராம் - https://instagram.com/iffigoa?igshid=1t51o4714uzle
● டிவிட்டர் - https://twitter.com/iffigoa?s=21
● முகநூல் - https://www.facebook.com/IFFIGoa/
மேலும் தகவல்களுக்கு : Wizspk Communications | PR
Archana Pradhan | archana.pradhan@wizspk.com | 9987099265
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1687459
-----
(Visitor Counter : 190
ரசாயனம் மற்றும் உரங்கள் அமைச்சகம்
80,000 குப்பிகள் ஆம்போடெரிசின்-பி மாநிலங்கள்/யூனியன் பிரதேசங்கள் மற்றும் மத்திய நிறுவனங்களுக்கு கூடுதலாக வழங்கப்பட்டுள்ளன - திரு டி வி சதானந்த கவுடா
கருப்பு பூஞ்சை என்று அழைக்கப்படும் மியூகோர்மைகோசிஸ் தொற்றுக்கான சிகிச்சையில் பயன்படுத்தப்படும் ஆம்போடெரிசின்-பி மருந்தின் 80,000 குப்பிகள் அனைத்து மாநிலங்கள்/யூனியன் பிரதேசங்கள் மற்றும் மத்திய நிறுவனங்களுக்கு கூடுதலாக வழங்கப்பட்டுள்ளன என்று மத்திய ரசாயனம் மற்றும் உரங்கள் அமைச்சர் திரு டி வி சதானந்த கவுடா அறிவித்துள்ளார்.
முன்னதாக, 2021 மே 26 அன்று 29,250 குப்பிகள் ஆம்போடெரிசின்-பி மருந்து அனைத்து மாநிலங்கள்/யூனியன் பிரதேசங்களுக்கு ஒதுக்கப்பட்டன.
பழங்குடியினர் நலத்துறை அமைச்சகம்
வன நிதி வளர்ச்சி மையங்களை நாடு முழுவதும் விரிவுபடுத்த பழங்குடி விவகாரங்கள் துறை அமைச்சகம் திட்டம்
கடந்த 2018 ஏப்ரல் 14ம் தேதி பீஜப்பூரில் வன நிதி வளர்ச்சி மையத்தை  பிரதமர் திரு. நரேந்திர மோடி தொடங்கி வைத்த பின்னர், மக்கள் நிதி, வன நிதி மற்றும் கோவர்தன் திட்டங்களை ஒருங்கிணைக்க அவர் விடுத்த அழைப்பைத் தொடர்ந்து நாடு முழுவதும் பழங்குடி மாவட்டங்களில் வன நிதி மையங்களை விரிவுபடுத்த இந்திய அரசின் பழங்குடி விவகாரங்கள் துறை அமைச்சகம் திட்டமிட்டுள்ளது. இதற்கான நடைமுறைகளை முடிவு செய்வதற்காக பழங்குடி விவகாரங்கள் அமைச்சகத்தின் செயலர் திருமதி லீனா நாயர் தலைமையில் கூட்டம் ஒன்று சமீபத்தில் நடத்தப்பட்டது.
இந்தத் திட்டத்தின்படி, குறைந்தபட்ச வனத் தயாரிப்புக்களைக் கொண்ட பன்னோக்கு வன் தன் விகாஸ் கேந்திராக்களை பழங்குடி கூட்டுறவு சந்தைப்படுத்தும் கூட்டமைப்பு உருவாக்கும். இதில் 10 சுய உதவிக் குழுக்கள் மற்றும் குறைந்தபட்ச வன தயாரிப்புகளை சேகரிப்போர் இடம்பெறும் ;தொகுப்பாக இருக்கும். கீழ் மட்டத்தில் குறைந்தபட்ச வனத் தயாரிப்புக்கு மதிப்புக் கூடுதலை முதல் கட்டத்தில் மேம்படுத்தி பழங்குடியினரை தேசிய நீரோட்டத்தில் கொண்டு வருவது இந்த முயற்சியின் நோக்கமாகும். இந்த முயற்சியின் மூலம் மூங்கில் அல்லாத வனத் தயாரிப்பு மதிப்புச் சங்கிலியில் பழங்குடியினரின் பங்களிப்பு தற்போதுள்ள 20 சதவீதத்தில் இருந்து 60 சதவீதமாக அதிகரிக்கும். நாட்டில் உள்ள வனம் சார்ந்த பழங்குடிப் பகுதிகளில் இரண்டு ஆண்டுகளில் இத்தகைய 3000 வன் தன் கேந்திராக்கள் அமைக்க திட்டமிடப்பட்டுள்ளது. தொடக்கமாக இந்த முயற்சி 50 சதவீதத்துக்கும் கூடுதலான பழங்குடியின மக்கள் வசிக்கும் 39 மாவட்டங்களில் முன்னுரிமை அடிப்படையில் மேற்கொள்வது எனவும், பின்னர் இதனைப் படிப்படியாக நாட்டில் உள்ள இதர மாவட்டங்களுக்கு விரிவுபடுத்துவது எனவும் திட்டமிடப்பட்டுள்ளது.
மேலும் விவரங்களுக்கு: pib.gov.in.
(Visitor Counter : 156
மத்திய அமைச்சரவை
டாஹிசார் ரிமோட் ரிசீவிங் நிலையத்தில் மெட்ரோ பணிமனை அமைக்க AAI-க்கு உள்ள 40 ஏக்கர் நிலத்தை மும்பை மாநகர பிராந்திய மேம்பாட்டு ஆணையத்திற்கு  மாற்றுவதற்கு அமைச்சரவை ஒப்புதல். மும்பை, கோராய் என்ற இடத்தில் மாநில அரசுக்குச் சொந்தமான 40 ஏக்கர் நிலம் மாற்றாக பெறப்படும்
பிரதமர் திரு. நரேந்திர மோடி தலைமையில் இன்று நடைபெற்ற அமைச்சரவைக் கூட்டத்தில், டாஹிசார் RR நிலையத்தில் இந்திய விமான நிலையங்களின் ஆணையத்துக்கு  சொந்தமான 40 ஏக்கர் நிலத்தை, மும்பை மெட்ரோபாலிடன் பிராந்திய மேம்பாட்டு ஆணையத்துக்கு  மெட்ரோ பணிமனை அமைப்பதற்காக மாற்றுவதற்கு ஒப்புதல் அளிக்கப்பட்டது. மும்பை கோராய் என்ற இடத்தில் உள்ள மாநில அரசின் 40 ஏக்கர் நிலம் இதற்கு மாற்றாக பெறப்படும். மும்பையில் மெட்ரோ ரயில் பணிமனை அமைக்கும் திட்டத்தை நிறைவேற்ற எம்.எம்.ஆர்.டி.ஏ.வுக்கு உதவும் வகையில் இந்த நிலப் பரிமாற்றம் அமையும்.
வழிமுறைகள் :
இந்த முன்மொழிவை பரிசீலிக்கும்போது, பின்வரும் வழிமுறைகளுக்கு அமைச்சரவை ஒப்புதல் அளித்தது :
- 2016 - 17 ஆம் ஆண்டு முத்திரைக் கட்டணத்துக்கான ஆவணத்தின் அடிப்படையில் 40 ஏக்கர் நிலத்துக்கு வரும் கட்டண வித்தியாசமாக தீர்மானிக்கப்பட்ட ரூ.472.70 கோடியை அல்லது நிலம் ஒப்படைக்கும் போது உள்ள முத்திரைக் கட்டணத்தின் படியான தொகையை, இதில் எது அதிகமோ அதை, எம்.எம்.ஆர்.டி.அளிக்கும்.
- கோராய் என்ற இடத்தில் உள்ள நிலத்தை சமன்படுத்தி, சீர் செய்து மற்றும் எல்லா வகைகளிலும் எல்லைகளை வரையறை செய்து 40 ஏக்கர் நிலத்தையும் எம்.எம்.ஆர்.டி. ஒப்படைக்கும். கோரையில் உள்ள நிலம் தொடர்பாக அனைத்து ஆவணங்கள், வருவாய்த் துறை வரைபடங்களையும் உரிமைகள் பதிவேட்டில் AAI-யின் பெயருக்கு முறைப்படி எம்.எம்.ஆர்.டி. ஒப்படைக்க வேண்டும்.
- AAI-க்கு 24 ஏக்கர் நிலத்தை வைத்துக் கொண்டு 40 ஏக்கர் நிலத்தை எம்.எம்.ஆர்.டி. அடையாளம் காண / வரையறை செய்ய வேண்டும். அருகாமையில் உள்ள நகர சாலையில் இருந்து தெளிவான அணுகுதல் / பாதை வசதியுடன் இதைச் செய்ய வேண்டும்.
- டாஹிசரில் முன்கூட்டியே தற்காலிக அடிப்படையில் 2000 சதுரமீட்டர் நிலத்தை AAI ஒப்படைக்கும்.
வேலைவாய்ப்பு உருவாக்குவதற்கான வாய்ப்பு :
இப்போதைய முன்மொழிவால் தொழில் திறன் உள்ள, ஓரளவு தொழில் திறன் உள்ள தொழிலாளர்களுக்கும், தொழில்நுட்ப நிபுணர்களுக்கும் வேலைவாய்ப்பு உருவாக்கப்படும். மெட்ரோ கட்டுமானப் பணிகளில் ஈடுபட்டுள்ள உற்பத்தித் தொழிற்சாலைகளிலும் வேலைகள் உருவாக்கப்படும். மெட்ரோ ரயில் பெட்டி பணிமனை செயல்படத் தொடங்கியதும், நேரடி / மறைமுக வேலைவாய்ப்பு உருவாக்கப்படும்.
பின்னணி :
மும்பையில் ஒட்டுமொத்தமான பொதுமக்கள் போக்குவரத்துத் திறனை மேம்படுத்தும் வகையில் பல கட்டங்களாக மும்பை மெட்ரோ ரயில் மாஸ்டர் பிளான்  திட்டத்தை மகாராஷ்டிர அரசு அமல் செய்கிறது. மும்பை மெட்ரோ திட்டத்தை செயல்படுத்துவதற்கு எம்.எம்.ஆர்.டி.வின் கீழ் மும்பை மெட்ரோ ரயில் கார்ப்பரேசன்  என்ற சிறப்பு நிறுவனம் உருவாக்கப் பட்டுள்ளது. டாஹிசரில்  இருந்து அந்தேரி  வரையிலான மெட்ரோ பாதையில் ரயில் பெட்டி பணிமனை ஒன்றை உருவாக்க MMRC திட்டமிட்டுள்ளது. ரயில்பெட்டி பணிமனை அமைக்க அடையாளம் காணப்பட்டுள்ள ஒரு பகுதி நிலம், அதாவது 17.47 ஹெக்டர்  நிலம், AAI-க்குச் சொந்தமானதாக உள்ளது. ரிமோட் ரிசீவிங் நிலையம் அமைந்துள்ள டாஹிசரில் மொத்தம் சுமார் 64 ஏக்கர் நிலம் AAI-க்குச் சொந்தமானதாக உள்ளது. நிலத்தில் சில பகுதி ஆக்கிரமிக்கப் பட்டுள்ளது.
(Visitor Counter : 97
சிறுபான்மையினர் நலன் அமைச்சகம்
நாட்டின் ஒட்டுமொத்த வளர்ச்சிக்குப் பொருளாதார வளர்ச்சி அவசியம்: திரு கட்கரி
மத்திய சிறுபான்மை விவகாரங்கள் அமைச்சகத்தால் ஏற்பாடு செய்யப்பட்ட ‘ஹுனார் ஹாட்’ - ஐ மத்திய சாலைப் போக்குவரத்து, நெடுஞ்சாலைகள் மற்றும் சிறு, குறு, நடுத்தரத் தொழில் நிறுவனங்கள் துறை அமைச்சர் திரு நிதின் கட்கரி காணொலி மூலம் இன்று தொடங்கி வைத்தார்.
உத்தரப்பிரதேசத்தில் உள்ள பான்வாடியாவில் உள்ள நுமானிஷ் மைதானத்தில் 2020 டிசம்பர் 18 முதல் 27 வரை நடைபெறும் ‘ஹுனார் ஹாட்’, கைவினைக் கலைஞர்களின் பொருள்களை மக்களுக்கு எடுத்துச் செல்லும்..
‘ஹுனார் ஹாட்’ - ஐ தொடங்கி வைத்து பேசிய திரு நிதின் கட்கரி, நாட்டின் ஒட்டுமொத்த வளர்ச்சிக்குப் பொருளாதார வளர்ச்சி அவசியம் என்றும், வறுமையை ஒழிப்பது மோடி அரசின் முன்னுரிமை என்றும் கூறினார்.
“நமது நாட்டின் கிராமங்களில் உள்ள திறன் மிக்க கைவினைக் கலைஞர்களுக்கு சிறப்பான தளத்தை ஹுனார் ஹாட் வழங்குகிறது. உள்நாட்டில் தயாரிக்கப்பட்ட இந்தப் பொருள்கள் சர்வதேச சந்தைகளை சென்றடையும் போது, நமது கலைஞர்கள் வளம் பெறுகிறார்கள்,” என்று அவர் கூறினார்.
மத்திய சிறுபான்மை விவகாரங்கள் அமைச்சர் திரு.முக்தர் அப்பாஸ் நக்வி, காதி மற்றும் கிராமத் தொழில்கள் ஆணையத் தலைவர் திரு வினய்குமார் சக்சேனா உள்ளிட்டோர் இந்த நிகழ்ச்சியில் பங்கேற்றனர்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1681799
குறு சிறு மற்றும் நடுத்தர தொழில் துறை அமைச்சகம்
உயர்கல்வி நிறுவனங்கள் பொருளாதார சாத்தியம் உள்ளவையாக இருப்பது மிகவும் முக்கியம்: திரு நிதின் கட்காரி
உயர்கல்வி நிறுவனங்கள் பொருளாதார சாத்தியம் உள்ளவையாக இருப்பது மிகவும் முக்கியம் என்று எம்எஸ்எம்இ, சாலை போக்குவரத்து, நெடுஞ்சாலைத் துறை ஆகிய துறைகளுக்கான மத்திய அமைச்சர் திரு நிதின் கட்காரி கூறியுள்ளார். தரத்தில் எந்தவித சமரசமும் செய்துகொள்ளாமல், இயக்க செலவினங்களை நிறுவனங்கள் குறைத்துக்கொள்ளவேண்டும் என்றும் அவர் வலியுறுத்தினார். MIT ADT எம் ஐ டி ஏ டி டி பல்கலைக்கழகத்தின் பிரதிநிதிகளுடன் உயர்கல்வியின் எதிர்காலம் குறித்து, காணொலி மாநாட்டின் மூலம் நடைபெற்ற கூட்டத்தில் அவர் பேசினார்.
பல்கலைக்கழகங்களின் தர மேம்பாடு மிகவும் தேவையான ஒன்று என்று கூறிய அமைச்சர், மதிப்பு அடிப்படையிலான கல்வி என்பது சமுதாயத்தின் வலிமையாகும் என்றார். தங்களுடைய வலிமைகளையும் பலவீனங்களையும் புரிந்துகொண்டு, தாங்கள் எதிர்கொள்ளும் பிரச்னைகளை வாய்ப்புகளாக மாற்றிக்கொள்ள முடியும் என்று இளைஞர்கள் உணர வேண்டும் என்று அவர் கூறினார். இந்த காலகட்டத்தில் இளைஞர்களின் திறன்களை மேம்படுத்துவது நாட்டிற்கு மிகவும் முக்கியம் என்றும் அவர் கூறினார்
உயர்கல்வித் துறையில் ஒருங்கிணைந்த அணுகுமுறை, திறமையான ஒருங்கிணைப்பு, அனைத்து பங்குதாரர்களுக்கிடையேயான குழு மனப்பான்மை ஆகியவை மிகவும் அவசியம் என்றும், தற்போதைய சவாலான கட்டத்தை திறமையாக எதிர்கொள்வதற்கு தன்னம்பிக்கையும் நேர்மறையான மனப்பாங்கும் தேவை என்றும் திரு.கட்காரி வலியுறுத்தினார்.
அறிவை செல்வமாக மாற்ற, புதிய கண்டுபிடிப்புகள், தொழில் முனைவோராக உருவாகுதல், அறிவியல் மற்றும் தொழில்நுட்பம், ஆராய்ச்சிக்கான திறன்கள் மற்றும் அனுபவங்கள் ஆகியவற்றில் கவனம் செலுத்துவது அவசியம் என்று அவர் கருத்துத் தெரிவித்தார்
வாகனக் கழிவுக்  கொள்கை ஒன்றை அறிமுகப்படுத்த அரசு திட்டமிட்டுள்ளது என்றும் அமைச்சர் கூறினார். துறைமுகங்களுக்கு அருகே மறுசுழற்சி தொகுப்புகளை தொடங்கலாம் என்றும், இதன் மூலமாக நாட்டில் வாகன உற்பத்தித் தொழிலை ஊக்குவிக்க முடியும் என்றும் அமைச்சர் கூறினார்.
(Visitor Counter : 191
சுகாதாரம் மற்றும் குடும்ப நலத்துறை அமைச்சகம்
தினசரி கொவிட் பாதிப்பு அதிகரிப்பு: ஆர்.டி - பிசிஆர் பரிசோதனையை அதிகரிக்க மாநிலங்களுக்கு மத்திய அரசு அறிவுறுத்தல்
நாட்டில் கடந்த சில நாட்களாக கொவிட் சிகிச்சை பெறுபவர்களின் எண்ணிக்கை அதிகரித்து வருகிறது.
இவர்களின் மொத்த எண்ணிக்கை இன்று 1,45,634 ஆக உள்ளது. இது மொத்த பாதிப்பில் 1.32 சதவீதம்.
சிகிச்சை பெறுபவர்களில் 74 சதவீதத்துக்கும் அதிகமானோர், கேரளா மற்றும் மகாராஷ்டிராவில் உள்ளனர். சட்டீஸ்கர், மத்தியப் பிரதேசம், பஞ்சாப், ஜம்மு மற்றும் காஷ்மீர் ஆகிய மாநிலங்களில், தினசரி கொவிட் பாதிப்பு அதிகரித்துள்ளது.
கேரளாவில் கடந்த 4 வாரங்களாக, வார சராசரி கொவிட் பாதிப்பு குறைந்தபட்சம் 34,800 முதல் அதிகபட்சமாக 42,000 வரை இருந்தது.
மகாராஷ்டிராவில் வார பாதிப்பு 18,200-லிருந்து 21,300 ஆக அதிகரித்துள்ளது.
தினசரி கொவிட் பாதிப்பு அதிகரித்துள்ள மாநிலங்கள், ஆர்டி-பிசிஆர் பரிசோதனையை அதிகரிக்கும்படி மத்திய அரசு அறிவுறுத்தியுள்ளது.
துரித பரிசோதனையில் தொற்று பாதிப்பு இல்லை என கண்டறிப்பட்டவர்களுக்கும், ஆடி-பிசிஆர் பரிசோதனை கட்டாயம் மேற்கொள்ள அறிவுறுத்தப்பட்டுள்ளது.
பாதிப்பு அதிகமுள்ள மாவட்டங்களில் கட்டுப்பாடு மற்றும் கண்காணிப்பு நடவடிக்கைகளை தீவிரமாக மேற்கொள்ளவும் அறிவுறுத்தப்பட்டுள்ளது.
கொவிட் தடுப்பூசி போட்டுக் கொண்டவர்களின் எண்ணிக்கை 1.10 கோடியை கடந்து விட்டது.
36வது நாளான நேற்று, 4,32,931 கொவிட் தடுப்பூசிகள் போடப்பட்டன.
இதுவரை மொத்தம் 1.06 கோடி பேர்  கொவிட் பாதிப்பிலிருந்து குணமடைந்துள்ளனர். குணமடைந்தோர் வீதம் 97.25 சதவீதம். இது உலகிலேயே மிக அதிகம்.
கடந்த 24 மணி நேரத்தில், 101 கொவிட் உயிரிழப்பு ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699735
(Visitor Counter : 213
மனித வள மேம்பாட்டு அமைச்சகம்
இந்தியாவில் ஆன்லைன் கல்விச் சூழலை மேம்படுத்துவதற்கான சிந்தனைகளை பெறும் நோக்கத்தில் `பாரத் பதே ஆன்லைன்' என்ற ஒரு வார கால இயக்கத்தை மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் `நிஷாங்க்' தொடங்கி வைத்தார்
இந்தியாவில் ஆன்லைன் கல்விச் சூழலை மேம்படுத்துவதற்கான சிந்தனைகளை பெறும் நோக்கத்தில் `பாரத் பதே ஆன்லைன்' என்ற ஒரு வார கால இயக்கத்தை மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் `நிஷாங்க்' இன்று புதுடெல்லியில் தொடங்கி வைத்தார். அப்போது பேசிய அமைச்சர், இப்போதுள்ள டிஜிட்டல் கல்வி தளங்களை பிரபலப்படுத்துவதுடன், ஆன்லைன் கல்விச் சூழலில் இருக்கும் சிக்கல்களைத் தீர்ப்பதற்கான ஆலோசனைகள் / தீர்வுகளை மத்திய மனிதவள மேம்பாட்டு அமைச்சகத்துடன் நேரடியாகப் பகிர்ந்து கொள்வதற்கு, நாட்டில் உள்ள சிறந்த அறிவாளிகளுக்கு அழைப்பு விடுக்கும் நோக்கில், இந்த ஒருவார கால இயக்கம் தொடங்கப்பட்டிருப்பதாகத் தெரிவித்தார். இதுதொடர்பான கருத்துக்களை bharatpadheonline.mhrd[at]gmail[dot]com என்ற இமெயில் முகவரியிலோ, #BharatPadheOnline என்ற ஹாஸ்டேக்கை போட்டு ட்விட்டர் கணக்கு மூலமாகவோ 2020 ஏப்ரல் 16 ஆம் தேதி வரையில் தெரிவிக்கலாம். ட்விட்டர் இணைப்பைப் பயன்படுத்தும்போது @HRDMinistry மற்றும் @DrRPNishank என்ற கணக்குகளுக்கும் டேக்  செய்யும்படி அவர் கேட்டுக் கொண்டார். அவ்வாறு செய்வதால், அந்த விவரங்கள் தங்களுக்கும் தெரிய வரும் என்று அவர் குறிப்பிட்டார். அந்த ஆலோசனைகளை தாமே நேரில் ஆய்வு செய்யப் போவதாகவும் அமைச்சர் தெரிவித்தார்.
இதில் ஆசிரியர்களும், மாணவர்களும் தான் நம்முடைய முக்கிய இலக்கு என்று அவர் கூறினார். இப்போதைய ஆன்லைன் கல்வி வழிகளை மேம்படுத்துவதற்கு, இந்த இயக்கத்தில் அவர்கள் முழு மனதுடன் பங்கேற்பார்கள் என்று அவர் நம்பிக்கை தெரிவித்தார். இப்போது பள்ளிக்கூடங்கள் அல்லது உயர் கல்வி நிலையங்களில் பயில்பவர்கள் பல்வேறு கல்வித் திட்டங்களை வழங்கும் இந்த டிஜிட்டல் தளங்களில் தினமும் பங்கேற்று வருவதாகவும் அவர் தெரிவித்தார். இப்போது ஆன்லைன் தளங்களில் என்ன குறைபாடு உள்ளது என்பதைத் தெரிவிக்கலாம் என்றும், மாணவர்களை இன்னும் அதிக அளவில் ஈடுபாடு கொள்ளச் செய்ய என்ன செய்யலாம் என்று தெரிவிக்கலாம் என்றும் அவர் குறிப்பிட்டார்.
இந்தியாவில் ஆன்லைன் கல்வியை இன்னும் தீவிரப்படுத்துவதற்கு, இந்த பிரத்யேகமான முன்முயற்சியில் இந்தியர்கள் அனைவரும் பங்கேற்க வேண்டும் என்று திரு நிஷாங்க் வேண்டுகோள் விடுத்தார்.
நிதி அமைச்சகம்
ரிசர்வ் வங்கியால் 2000 ரூபாய் நோட்டுகள் திரும்பப் பெறப்படும் நடவடிக்கை
இந்திய ரிசர்வ் வங்கி சட்டம், 1934 இன் பிரிவு 24 -ன் கீழ் நவம்பர் 10, 2016 அன்று 2000 ரூபாய் மதிப்புள்ள ரூபாய் நோட்டுகள் அறிமுகப்படுத்தப்பட்டன. அந்த நேரத்தில் புழக்கத்தில் இருந்த அனைத்து ரூ. 500 மற்றும் ரூ. 1000 ரூபாய் நோட்டுகளைத் திரும்பப் பெற்ற பின்னர் கரன்சி தேவையை விரைவாக பூர்த்தி செய்வதற்காக 2000 ரூபாய் நோட்டுகள் அறிமுகம் செய்யப்பட்டன.
இந்த நிலையில் 19.05.2023 தேதி ரிசர்வ் வங்கி வெளியிட்ட செய்திக்குறிப்பில் , 2000 ரூபாய் நோட்டுகளில் 89 சதவீதம் மார்ச் 2017 க்கு முன்னர் வெளியிடப்பட்டதாகவும், அவற்றின் ஆயுட்காலம் முடிவடையும் தருவாயில் இருப்பதாகவும் ரிசர்வ் வங்கி தெரிவித்துள்ளது. ரிசர்வ் வங்கி நடத்திய இந்திய அளவிலான ஆய்வின்படி, 2000 ரூபாய் நோட்டுகள் பரிவர்த்தனைகளுக்கு முன்னுரிமை அளிக்கப்படுவதில்லை என தெரியவந்துள்ளது. மேலும், பொதுமக்களின் கரன்சித் தேவையைப் பூர்த்தி செய்ய மற்ற மதிப்புகளில் உள்ள ரூபாய் நோட்டுகளின் கையிருப்பு தொடர்ந்து போதுமானதாக உள்ளது. இதனைக் கருத்தில் கொண்டும், ரிசர்வ் வங்கியின் தூய கரன்சி நோட்டுகள் கொள்கைக்கு இணங்கவும், 2000 ரூபாய் நோட்டுகளை புழக்கத்தில் இருந்து திரும்பப் பெற ரிசர்வ் வங்கி முடிவு செய்தது.
ரிசர்வ் வங்கியின் தகவல்படி 2017-ம் ஆண்டு மார்ச் மாத இறுதியில் 6,57,063 கோடி ரூபாய் மதிப்பிலான 329 கோடி 2000 ரூபாய் நோட்டுகள் புழக்கத்தில் இருந்தன. 2023-ம் ஆண்டு மார்ச் மாதத்தில் 3,62,220 கோடி ரூபாய் மதிப்பிலான 181 கோடி 2000 ரூபாய் நோட்டுகள் புழக்கத்தில் இருந்தன.
2023 மே 19 நிலவரப்படி 3.56 லட்சம் கோடி ரூபாய் மதிப்பிலான 177.93 கோடி 2000 ரூபாய் நோட்டுகள் புழக்கத்தில் இருந்தன. , 2023 மே 19 முதல் , 2023 ஜூன் 30 வரையிலான காலகட்டத்தில் 2.72 லட்சம் கோடி ரூபாய் மதிப்பிலான 136.13 கோடி 2000 ரூபாய் நோட்டுகள் திரும்பி வந்துள்ளன.
மாநிலங்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் மத்திய நிதித்துறை இணை அமைச்சர் திரு பங்கஜ் செளத்ரி இதனைத் தெரிவித்துள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1942514
புவி அறிவியல் அமைச்சகம்
மிகத்தீவிரமான புயல் நிசர்கா வடகிழக்கு முகமாக மகாராஷ்டிர கடற்கரையை அலிபாகுக்கு தெற்கே கரையை கடந்தது. 12.30 மணி முதல் 14. 30 மணியளவில் தீவிர புயலாக மணிக்கு 100 முதல் 110 கிலோ மீட்டர் வரையிலான காற்றுடன் 120 கிலோமீட்டர் வரை சுழன்றடித்தது
மிகத்தீவிரமான புயல் நிசர்கா, வடகிழக்கு முகமாக மகாராஷ்டிரக் கடற்கரையை அலிபாகுக்குத் தெற்கே கரை கடந்தது இந்திய நேரப்படி இன்று 3.6.2020, 12.30 மணி முதல் 14 30 மணி அளவில் தீவிரப் புயலாக மணிக்கு 100 முதல் 110 கிலோ மீட்டர் வரையிலான காற்றுடன் 120 கிலோமீட்டர் வரை சுழன்றடித்தது. இது மகாராஷ்டிர கடற்கரையில் அட்ச ரேகை 18.5° வடக்கு, தீர்க்க ரேகை 73.2° அலிபாகுக்கு தென்கிழக்கே, மும்பை வின் தென்கிழக்கே 75 கிலோ மீட்டர் தொலைவிலும், புனேயில் இருந்து மேற்கே 65 கிலோமீட்டர் தொலைவிலும் மையம் கொண்டிருந்தது.
விவரங்களுக்கு: https://pib.gov.in/PressReleasePage.aspx?PRID=1629021
(Visitor Counter : 140
பிரதமர் அலுவலகம்
ஜார்க்கண்டில் பகவான் பிர்சா முண்டா நினைவுப் பூங்கா, விடுதலைப் போராட்ட வீரர்கள் பற்றிய அருங்காட்சியக திறப்பு விழாவில் பிரதமர் ஆற்றிய உரையின் சாராம்சங்கள்
பகவான் பிர்சா முண்டாவின் பிறந்தநாள் பழங்குடியினர் கௌரவ தினமாகக் கொண்டாடப்படும் என மத்திய அரசு அறிவித்துள்ளது. இதனைக் குறிக்கும் வகையில், ராஞ்சியில் பகவான் பிர்சா முண்டா நினைவுத் தோட்டம், விடுதலைப் போராட்ட வீரர்கள் பற்றிய அருங்காட்சியகம் ஆகியவற்றைப் பிரதமர் திரு.நரேந்திர மோடி இன்று காணொலி காட்சி மூலம் தொடங்கி வைத்தார். ஜார்க்கண்ட் மாநில ஆளுனர், முதலமைச்சர், மத்திய அமைச்சர்கள் உள்ளிட்டோர் இந்த நிகழ்ச்சியில் கலந்து கொண்டனர்.
கூடியிருந்தோரிடையே உரையாற்றிய பிரதமர், சுதந்திரத்தின் 75-வது ஆண்டு காலத்தில், இந்தியாவின் பழங்குடியினர் பாரம்பரியத்திற்கும் அதன் வீரம் செறிந்த வரலாறுகளுக்கும் மேலும் மகத்தான அடையாளத்தை, கூடுதல் அர்த்தத்தை வழங்க நாடு முடிவு செய்துள்ளது என்றார். “இதற்காக இன்று முதல் ஒவ்வொரு ஆண்டும் நவம்பர் 15 அன்று அதாவது பகவான் பிர்சா முண்டாவின் பிறந்தநாள் ‘பழங்குடியினர் கௌரவ தினமாக’ நாடு கொண்டாடும் என்ற வரலாற்றுச் சிறப்புமிக்க முடிவு எடுக்கப்பட்டுள்ளது” என்று இந்த வரலாற்றுச் சிறப்புமிக்க நாளில் நாட்டு மக்களுக்கு வாழ்த்துத் தெரிவிக்கும் போது பிரதமர் கூறினார்.
ஜார்க்கண்ட் மாநிலமாக மாறுவதற்கு உறுதியான எண்ணம் கொண்டிருந்ததற்காக திரு.அடல் பிஹாரி வாஜ்பாய்க்கும் பிரதமர் புகழாரம் சூட்டியுள்ளார். “மத்திய அரசில் பழங்குடியினர் நலனுக்கு முதன் முறையாக தனி அமைச்சகத்தை ஏற்படுத்திய அடல் அவர்கள், நாட்டின் கொள்கைகளுடன் பழங்குடியினர் நலன்களை இணைத்தவர்” என்று திரு.மோடி மேலும் கூறினார்.
பகவான் பிர்சா முண்டாவின் நினைவுத் தோட்டம் மற்றும் விடுதலைப் போராட்ட வீரர்கள் பற்றிய அருங்காட்சியகத்திற்காக நாட்டின் பழங்குடி சமூகத்திற்கும், இந்தியாவில் அனைத்துக் குடிமக்களுக்கும் பிரதமர் பாராட்டுத் தெரிவித்தார். “நமது பழங்குடியினர் கலாச்சாரத்தின் பன்முகத்தன்மையையும், விடுதலைப் போராட்டத்தில் பழங்குடியின வீரர்கள், வீராங்கனைகளின் பங்களிப்பையும் சித்தரிப்பதற்கு இந்த அருங்காட்சியகம் உயிர்ப்பான களமாக மாறும்” என்று அவர் கூறினார்.
பகவான் பிர்சாவின் தொலைநோக்குப் பார்வைப் பற்றி பேசிய பிரதமர், நவீனம் என்ற பெயரில் பன்முகத்தன்மையை, தொன்மை அடையாளத்தை, இயற்கையைப் பாழ்படுத்துவது சமூகத்தின் நலனுக்கான பாதையாக இருக்காது என்பதை பகவான் பிர்சா முண்டா அறிந்திருந்தார் என்பதை சுட்டிக்காட்டினார். அதே சமயம் நவீன கல்விக்கு ஆதரவளித்த அவர், தமது சொந்த சமூகத்தின் குறைபாடுகள் மற்றும் போதாமைகளுக்கு எதிராகப் பேசும் துணிவையும் கொண்டிருந்தார். இந்தியாவின் அதிகாரத்தை மாற்றம் செய்வது, இந்தியாவுக்கான முடிவுகள் எடுப்பதற்குரிய அதிகாரம் இந்தியர்கள் கையில் இருப்பது என்பவை விடுதலைப் போராட்டத்தின் நோக்கமாக இருந்தது என்று பிரதமர் கூறினார். அதே சமயம், இந்தியப் பழங்குடி சமூகத்தின் அடையாளத்தை அழிக்க விரும்பியவர்களின் எண்ணத்திற்கு எதிராக – ‘பூமித் தந்தை’ –க்காகவும் போராடினார். “பகவான் பிர்சா இந்த சமூகத்திற்காக வாழ்ந்தார், தமது கலாச்சாரத்திற்காகவும், தமது நாட்டிற்காகவும் வாழ்க்கையைத் தியாகம் செய்தார். எனவே நமது சமயத்தில், நமது உணர்வில், நமது கடவுளாக இப்போதும் அவர் திகழ்கிறார்” என்று பிரதமர் குறிப்பிட்டார். ‘பூமித் தந்தை என்பது வெகு காலத்திற்கு இந்த பூமியில் நிலைக் கொண்டிருக்கவில்லை. ஆனால் நாட்டின் ஒட்டு மொத்த வரலாற்றையும் வாழ்க்கையின் குறுகிய காலத்தில் எழுதிய அவர், இந்தியாவின் பிந்தைய தலைமுறைகளுக்கு வழிகாட்டுதலைத் தந்தார்’ என்று பிரதமர் மேலும் கூறினார்.
குறு சிறு மற்றும் நடுத்தர தொழில் துறை அமைச்சகம்
இந்தியாவை உற்பத்தி மையமாக்குவதற்குத் திறமையான பணியாளர்கள் அவசியம்: திரு. நிதின் கட்கரி
ராஜஸ்தானின் ஆல்வார் மாவட்டத்தில் உள்ள பிவாடியில் அமைக்கப்பட்டுள்ள தொழில்நுட்ப மையத்தை மத்திய குறு, சிறு, நடுத்தரத் தொழில் நிறுவனங்கள் மற்றும் சாலைப் போக்குவரத்து, நெடுஞ்சாலைகள் அமைச்சர் திரு. நிதின் கட்கரி காணொளிக் காட்சி மூலம் இன்று துவக்கி வைத்தார். நாட்டின் மொத்த உள்நாட்டு உற்பத்திக்கு 22 முதல் 24 சதவீதம் வரை உற்பத்தித் துறை பங்களிப்பதாகக் கூறிய அவர், பிரதமரின் 'தற்சார்பு பாரதம்' அறைகூவலைத் தொடர்ந்து 15 புதிய தொழில்நுட்ப மையங்கள் அமைக்கப்பட்டு வருவதாகவும், ஏற்கனவே உள்ள 18 தொழில்நுட்ப மையங்கள் மேம்படுத்தப்பட்டு வருவதாகவும், நமது நாட்டை உற்பத்தி மையம் ஆக்குவதற்குத் திறமையான பணியாளர்கள் அவசியம் என்றும் குறிப்பிட்டார்.
தொழில்நுட்ப மையங்கள் தாங்கள் அமைந்துள்ள பகுதியின் வினையூக்கியாகச் செயல்படலாம் என்று கூறிய திரு. கட்கரி, தொழில்நுட்ப மையங்களுக்குக் கடன்களை வழங்க நாங்கள் யோசித்து வருகிறோம் என்றும், அதைக் கொண்டு உள்ளூர் தொழிற்சாலைகளின் தேவைகளைப் பூர்த்தி செய்ய புதிய இயந்திரங்கள் மற்றும் புதிய தொழில்நுட்பத்தை அவர்கள் வாங்கிக் கொள்ளலாம் என்றும் தெரிவித்தார்.இந்தத் தொழில்நுட்ப மையங்களுக்கான விரிவாக்க மையங்கள் மீதான பணிகளும் நடந்து வருகின்றன. விரிவாக்க மையங்களுக்கு நிலமும் இதர போக்குவரத்து வசதிகளையும் வழங்குமாறு மாநில அரசுகளை அவர் கேட்டுக்கொண்டார். இத்தகைய விரிவாக்க மையங்கள் அந்தந்தப் பகுதிகளில் உள்ள புதிய மற்றும் ஏற்கனவே இயங்கும் தொழிற்சாலைகளின் தேவைகளைப் பூர்த்தி செய்யலாம். இளைஞர்களுக்குத் திறன்பயிற்சிகளை அளிப்பதற்கு ஏற்கனவே இருக்கும் பல்நோக்குத் தொழில்நுட்பக் கல்லூரிகள், தொழில் பயிற்சி நிறுவனங்கள், பொறியியல் கல்லூரிகள் ஆகியவற்றின் உள்கட்டமைப்புகளைப் பயன்படுத்திக் கொள்ளலாம் என்றும் தொழிற்சாலைகளின் ஆதரவையும் கோரலாம் என்றும் அவர் ஆலோசனை வழங்கினார்.
(Visitor Counter : 185
PIB Headquarters
கொவிட்-19 - பிஐபி செய்தித் தொகுப்பு
30.04.2020
- ரசாயனம் மற்றும் உரங்கள் அமைச்சகம்
- உள்நாட்டு விமானப் போக்குவரத்து அமைச்சகம்
- வணிகம் மற்றும் தொழில்துறை அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- பெருநிறுவனங்கள் விவகாரங்கள் அமைச்சகம்
- மின்னணு மற்றும் தகவல் தொழில்நுட்பம்
- சுகாதாரம் மற்றும் குடும்ப நலத்துறை அமைச்சகம்
- கனரக தொழிற்சாலை மற்றும் பொதுத்துறை நிறுவனங்கள் அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- மனித வள மேம்பாட்டு அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- அறிவியல் மற்றும் தொழில்நுட்பத்துறை
- கப்பல் போக்குவரத்து அமைச்சகம்
(